HírÁram - 2011. december 13. - Az Áram Ára
Az energiajoggal foglalkozó dr. Pőcze Orsolya 2009-ban került a tárca jogelődjéhez, a Közlekedési, Hírközlési és Energiaügyi Minisztériumhoz, ahol az Energiagazdálkodási és Szabályozási Főosztályán dolgozott. 2010-től a Nemzeti Fejlesztési Minisztérium főosztályvezetője volt. A részletek itt találhatók.
Ukrajna és Oroszország nem állapodott meg új gázszerződésről. Ukrajna a 2009 januárjában tíz évre kötött gázszerződések felülvizsgálatát akarja elérni. Úgy véli ugyanis, hogy a vásárolt orosz gáz túl drága, a tranzitdíj viszont alacsony. A cikket itt olvashatják.
Ha az éjszakai biciklizés veszélyes, akkor kerekesszékkel közlekedni a sötétben még inkább az. Persze a világítás sokat segíthet ilyen helyzetben, de egy plusz akkumulátor nagyon nagy terhet jelenthet annak, aki a székben ül, pláne ha maga hajtja a kereket. Erre nyújthat megoldást Min-Goo Kim, Yun-Jin Chang és Su-Eun Park koncepciója. E szerint a kerekek forgásából származó energiával táplálni lehet a kerekek oldalán lévő LED világítást, így nincs szükség külön akkumulátorra, mégis jól látható lesz a közlekedő. További információkat itt találnak.
Jövő januártól egy 2008-as kormányrendelet szerint már használt lakásokat, házakat sem lehet eladni energetikai tanúsítvány elkészítése nélkül. Az újaknál már idén érvényes ez a szabály. De mi a helyzet a panelházak esetében? Szakértők szerint olcsóbb, ha az egész tömbre kérnek tanúsítványt. A részleteket itt olvashatják.
Az RWE német energiaszolgáltató vállalat 2,1 milliárd euró tőkét vonhat be a jelenlegi piaci kapitalizációja 15 százalékának megfelelő részvénykibocsátással, amelyet a befektetők számára visszamenőleges osztalékfizetéssel tenne még vonzóbbá. A kifizetések az elkövetkező hónapokban mehetnek végbe, amikor az RWE visszamenőleg kifizetné januárban esedékes osztalékait. Bővebben itt olvashatnak a témáról.
https://azaramara.blog.hu/api/trackback/id/tr913460817
epulettar (törölt)	2012.03.26. 15:52:42
Tisztelettel kérem a cikkben található alábbi linknek a cseréjét. Weboldalunk URL-jei változtak, így hosszútávon jobb, ha itt is már az új link szerepel.
epulettar.hu/cikk/6966.aspx
epulettar.hu/cikk/uj-helyettes-allamtitkar-a-klimapolitikai-szakterulet-elen
köszöntettel, webmester